Fáj a fejem
Móricka reggel panaszkodik anyukájának: - Anyu, nagyon fáj a hasam. - Nincs semmi baj, kisfiam - feleli anyukája -, csak azért fáj a hasad, mert üres. Móricka tudomásul veszi és megnyugszik. Este aztán fontos vendégek jönnek, és a minisztériumi államtitkár így szól a háziasszonyhoz: - Kedves asszonyom, ugye van valami fájdalomcsillapítója, mert borzalmasan fáj a fejem. Móricka felnéz, és megszólal: - Semmi baj, bácsi, csak azért fáj a feje, mert üres! 